Diari Oficial de la Generalitat Valenciana


Sumari del DOGV 9630, del 03-07-2023 (2023/7420)

Extracte de la Resolució de 26 de juny de 2023, de la rectora de la Universitat d'Alacant, per la qual es convoquen els premis UA: Emprèn a treballs fi de grau, treballs fi de màster i tesis doctorals de la Universitat d'Alacant.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9630

Data del DOGV
:   03-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7420


Data del document
:   26-06-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la Resolució de 26 de juny de 2023, de la rectora de la Universitat d'Alacant, per la qual es convoquen els premis UA: Emprèn a treballs fi de grau, treballs fi de màster i tesis doctorals de la Universitat d'Alacant. [2023/7420]  
BDNS (identif.): 705585.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/705585  
  
Primer. Beneficiaris  
Podrà sol·licitar aquests premis l'alumnat que:  
- Haja defensat el seu TFG, el seu TFM o la seua tesi doctoral en la Universitat d'Alacant en els cursos acadèmics 2020-2021, 2021-2022 i 2022-2023.  
- Els treballs hauran de ser susceptibles de ser la base d'un futur projecte empresarial innovador, o treballs innovadors desenvolupats en col·laboració amb una empresa o entitat que donen solució a un problema o repte plantejat per aquesta.  
  
Segon. Objecte  
Proposar els premis UA: Emprèn a treballs de fi de grau (TFG), treballs de fi de màster (TFM) i tesis doctorals que puguen ser la base d'un projecte empresarial innovador o resolguen un problema o repte plantejat per una empresa.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 27 de juny de 2023, en el següent URL:  
https://www.boua.ua.es/acuerdos/descargaracuerdo/40320  
  
Quart. Quantia  
La dotació màxima de la convocatòria és de 6.600 €, pel que fa a la Universitat d'Alacant; respecte al pressupost de la FPCA, la dotació màxima serà de 1.200 €.  
Els premis seran els següents:  
- Tres premis TFG de 600 € cadascun.  
- Dos premis TFM de 900 € cadascun i un premi de 1.200 € de la Fundació Parc Científic d'Alacant (FPCA) al millor TFM aplicat en empreses vinculades a la FPCA.  
- Dos premis a tesi doctoral de 1.500 € cadascun.  
  
Cinqué. Termini de presentació de sol·licituds  
El termini de presentació de les candidatures començarà el dia 1 de juliol i finalitzarà el dia 31 d'octubre (23.59 hora límit) de 2023.  
La convocatòria es publicarà íntegrament en el BOUA amb caràcter informatiu.  
  
Sisé. Altres dades  
Criteris d'adjudicació:  
Les propostes seran avaluades per un jurat mitjançant l'anàlisi i discussió de la documentació aportada atenent criteris com el grau d'innovació i d'impacte de la proposta, viabilitat de la mateixa i relació amb el TFG, TFM o tesi doctoral. S'establirà el següent barem:  
  
L'assignació dels premis es realitzarà seguint els següents criteris:  
  
- Relació de la proposta amb el TFM, TFG i tesi doctoral. 20 punts  
  
- Viabilitat de la proposta. 30 punts  
- Grau de desenvolupament. 30 punts  
- Grau d'innovació. 20 punts  
El jurat, a la seua discreció, podrà instar a les candidates i els candidats a presentar el seu projecte, per a la qual cosa seran requerits amb suficient antelació. Aquells treballs que no obtinguen 20 punts en el criteri «Relació de la proposta amb el TFM, TFG i tesi doctoral» seran desestimats.  
  
Alacant, 26 de juny de 2023.- La vicerectora de Transferència, Innovació i Divulgació Científica (p. d. R 22.12.2020): María Jesús Pastor Llorca.